《门将军词》
明代·夏良胜

重门深深候人立，夜深掩面愁人识。机心却笑痴门神，白昼弯弧不相射。

今年守著屠沽儿，去岁浪说王谢宅。门衰门盛神不知，纸上功名殊费力。

我家破屋无何有，美士入门不见丑。今年错把糊上门，邻里儿童尽惊走。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。